laion/Wikipedia-Exotic huggingface dataset:
נחל שוקק

נחל שוקק (בעבר נהר אל ג'וסק) הוא נחל איתן הזורם בפארק המעיינות, בעמק המעיינות שבעמק בית שאן. אורכו כ־1.5 ק"מ והוא נשפך אל נחל הקיבוצים. מוצא הנחל בעין שוקק, מעיין גדול ואיתן. משם זורמים המים הצלולים אל בריכת הטחנה, דרך "השביל הרטוב" בסדרת מפלים קטנים. בדרך נשפכת אליו תעלה מלאכותית שמנקזת את יובליו נחל גפת ונחל יצפור דרך השטחים החקלאים המעובדים שמדרום לנחל. לאחר בריכת הטחנה ממשיך הנחל לזרום עד שנשפך לנחל הקיבוצים סמוך לתל שוכה. לצד הנחל נבנו בעבר שתי טחנות קמח. אחת במעלה הנחל בצמוד לעין שוקק – טחונת אל-ג'וסק שרובה הרוסה. השנייה, טחונת אל-אשרף נשמרה יחסית עם חלקים מאמת המים אליה ונמצאת בסוף השביל הרטוב, סמוך לבריכת הטחנה שנקראת על שמה. "השביל הרטוב" הוא לשביל הליכה רגלית בתוך מים רדודים, מוקף בצמחייה וקנים ומוצל המחבר בין עין שוקק לבריכת הטחנה בתוואי נחל שוקק. אורכו כ־300 מטרים ועומק המים בו כ־30 ס"מ. השביל הוקם על ידי "כוח צביקה" לזכרו של סרן צביקה קפלן מקיבוץ מירב שנפל בצוק איתן. אנשי "כוח צביקה" ממשיכים לפתח לטפל באתר השביל באופן קבוע. בני משפחתו של צביקה קפלן, חיילי גדס"ר גולני ומתנדבים נוספים, פרצו וסידרו את השביל הרטוב לשימוש והנאת כלל ציבור המטיילים בפארק, כמקום להנצחתו. צוות פארק המעיינות תרם לפריצת השביל. בנחל נצפו החלזונות שחריר חלק וסהרונית הירדן, גם בריום (נימפה) ודגים מהסוג גמבוזיה. עין מודע נחל עמל מדיה וקבצים בנושא נחל שוקק בוויקישיתוף ועדת השמות הממשלתית, רשימון נחלים באזורי הגלבוע ובית-שאן, 24 ביולי 1956, עמוד 7 הגלבוע, מכון דש"א, עמוד 73, נובמבר 2014 עמק חרוד ודרום בקעת בית-שאן, מכון דש"א, אוגוסט 2020 עין שוקק, באתר תיירות ניר דוד פארק המעיינות, באתר kinderland מיכל דובינסקי, השביל הרטוב בפארק המעיינות: מעין שוקק לבריכת הטחנה, באתר טיולי, ‏1 ביוני 2017 רגישות סביבתית לפעולות תחזוקה של הערוצים ברשות ניקוז ונחלים ירדן דרומי – דו"ח סופי, מכון דש"א, נובמבר 2010
לכל אדם מלאך

"לכל אדם מלאך" הוא אלבום האולפן השישי של הזמרת הישראלית אביבה אבידן. את האלבום הוציאה במחצית שנת 2002 לאור חברת התקליטים אלי אזרזר הפקות. בין השירים שזכו להצלחה מהאלבום ניתן למנות את "אל תשאל אותי" (מילים: אהוד מנור, לחן: יזהר כהן), "מחכה לך" (מילים: דוד זיגמן, לחן: עדי לאון) ו"כמו ציפור" בהשתתפות מושיק שמואלי (מילים: צולי זכאי, לחן: חזי גרוס). הפקה: אבי גואטה הפקות בע"מ עיבוד והפקה מוזיקלית: שי ראובני קלידים: שי ראובני תופים: אשר פדי גיטרה בס: אבי יפרח גיטרות: אבי סינגולדה גיטרה סולו: יהודה קיסר בוזוקי: אריס נחום אקורדיון: בוריס אלייב דרבוקה: רוני דדון כלי הקשה: אורן בלבן, יהודה תמיר קלרינט: אלברט מלקוב כינור: ילמז טשצ'שמה קולות ומיקסים: יהודה תמיר אביבה אבידן – לכל אדם מלאך - דיסקוגס
נקודת רוס

נקודת רוס או רוס פויינט (באנגלית: Ross Point) היא לשון יבשה, בצד הדרום-מזרחי של פתחו של מפרצון וארווארה, בצידו הדרום-מערבי של האי נלסון, באיי שטלנד הדרומיים, שבאנטארקטיקה. נקודת רוס ממוקמת 7.85 קילומטרים דרומית-מזרחית מנקודת הרמוני. נקודת רוס מופתה לראשונה על ידי אנשי סקרי דיסקוברי (DI personnel) אשר הפליגו, בשנת 1935, על ספינת המחקר המלכותית דיסקברי II ‏(Discovery II).
ההתקפה על מחנה 80

ההתקפה על מחנה 80 הייתה אחת מפעולות הטרור האחרונות של ארגון האצ"ל. במסגרת ההתקפה, הגיעו לוחמי אצ"ל למחנה 80, גנבו נשקים מהמחנה, ושם התפתח קרב קשה בו נהרג מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה. ב-6 באפריל 1948, בשעות הבוקר המוקדמות, הגיעו למחנה 80 לוחמי אצ"ל בפיקודו של אליהו טמלר, הלוחמים היו לבושים במדים בריטים והסתייעו בשתי משאיות בריטיות שהוחרמו. הם הצטיידו בתעודות משלוח מזויפות, שלפיהן ניתנה להם רשות להיכנס למחנה, הם טענו שבאו לפנות את מחסן הנשק והחלו להעמיס 62 רובים, 39 תת מקלעים, 21 מקלעי ברן, פגזי פיאט, זחל ותחמושת לרוב. מפקד המחנה חשד בהם, וכאשר חיילי האצ"ל הרגישו בתנועה חשודה מצד חיילי המחנה החלו לפתוח ביריות, והתפתח קרב קשה בו נהרגו מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה, יצחק קוה. כלי הנשק שימשו את האצ"ל במערכה על יפו במלחמת העצמאות. מייד לאחר ההתקפה החל הצבא הבריטי לערוך חיפושים במכוניות שעברו בדרך למחנה 80, באותו היום הוכרז עוצר דרכים בסביבה. ארבעה אנשי מגן נעצרו ונחקרו, נעצר גם בחור שנטען כי ליווה מכונית עם בנזין, ושהיה בבעלותו נשק ללא רישיון לכך. על ההתקפה, באתר האצ"ל לפי עיתון דבר נלקחו 62 רובים, 48 תת-מקלעים, 18 מקלעים, 4 רובי פיאט וכמות תחמושת הצבא חסם כביש ת"א-חיפה - עוצר בבינימינה - אנשי אצ"ל חדרו למחנה פרדס חנה בתעודות מזויפות, מעריב, 7 באפריל 1948 התנפלות פורשים על מחנה צבא ליד פרדס-חנה, דבר, 7 באפריל 1948 ⁨נשק צבאי רב נשדד ע"י אצ"ל, הארץ, 7 באפריל 1948
ננסי אלן

ננסי אלן (באנגלית: Nancy Allen; נולדה ב-1954) היא נבלאית ידועת שם מארצות הברית. ננסי אלן, בתו של מורה למוזיקה בבית ספר ציבורי בכרמל, מחוז ניו יורק, זכתה כבר מגיל צעיר בתחרויות בינלאומיות רבות, ביניהן תחרות הנבל הבינלאומית לשנת 1973. מוריה לנבל היו לילי לאסקין, מרסל גרנדיאני וקודמתה בג'וליארד, סוזן מקדונלד. מאז 1999 היא הנבלאית הראשית בתזמורת הפילהרמונית של ניו יורק ובקריירת ההוראה שלה בת עשרים השנה אימנה תלמידים מצליחים רבים, בד בבד עם היותה ראש מחלקת הנבל בבית הספר למוזיקה ג'וליארד (שם קיבלה את התואר הראשון והשני שלה), בבית הספר למוזיקה של אוניברסיטת ייל ובפסטיבל ובית הספר למוזיקה של אספן. ננסי אלן הוציאה הקלטות רבות (אחת מהן מועמדת לפרס גראמי) ומופיעה בקונצרטים בנגינת סולו. ננסי אלן, באתר AllMusic (באנגלית) ננסי אלן, באתר MusicBrainz (באנגלית) ננסי אלן, באתר Discogs (באנגלית) ננסי אלן באתר הפילהרמונית של ניו יורק
השמר לך פן תשכח את ה'

הִשָּׁמֶר לְךָ פֶּן תִּשְׁכַּח אֶת ה' היא מצוות לא תעשה. לפי דברי התלמוד מצווה זו אוסרת את הגאווה. האיסור לשכוח את ה' כלול בעשר זכירות, ובעל ספר חרדים מציין אותו בין המצוות שהאדם חייב בהם תמיד. נאמר בתורה: ”הִשָּׁמֶר לְךָ פֶּן תִּשְׁכַּח אֶת ה' אֱלֹקיךָ לְבִלְתִּי שְׁמֹר מִצְוֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם. פֶּן תֹּאכַל וְשָׂבָעְתָּ וּבָתִּים טֹבִים תִּבְנֶה וְיָשָׁבְתָּ. וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה. וְרָם לְבָבֶךָ וְשָׁכַחְתָּ אֶת ה' אֱלֹקיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים... וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה. וְזָכַרְתָּ אֶת ה' אֱלֹקיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל לְמַעַן הָקִים אֶת בְּרִיתוֹ אֲשֶׁר נִשְׁבַּע לַאֲבֹתֶיךָ כַּיּוֹם הַזֶּה.” בתלמוד בבלי, מסכת סוטה, דף ה', עמוד א' מובאים דברי רב נחמן בר יצחק לפיהם מפסוקים אלה נלמדת מצוות לא תעשה לאסור את הגאווה: ”אזהרה לגסי הרוח מנין, ...רב נחמן בר יצחק אמר מהכא: ורם לבבך ושכחת, וכתיב: השמר לך פן תשכח את ה' אלקיך, וכדרבי אבין אמר רבי אילעא, דאמר רבי אבין אמר רבי אילעא: כל מקום שנאמר 'השמר' 'פן' ו'אל', אינו אלא בלא תעשה.” בעקבות התגלות שמיימית בחלום, מנה הסמ"ג את איסור הגאווה כאחת מתרי"ג מצוות: ”אזהרה שלא יתגאו בני ישראל כשהקדוש ברוך הוא משפיע להם טובה ויאמרו שבריוח שלהם ובעוצם ידם ועמלם עשו והרויחו כל זה, ולא יחזיקו טובה להקדוש ברוך הוא מחמת גאונם.” הסמ"ג עצמו מציין שהרמב"ם בספר המצוות לא מנה לאו זה. הרמב"ן מנה איסור שכחת ה' כמצווה, אך לא מנה את איסור הגאווה כמצווה בפני עצמה. בדומה לשיטת הרמב"ן גם רבנו יונה מונה מצווה של איסור שכחת ה'. בעל מגילת אסתר מסביר שהרמב"ם לא מנה מצווה זו משום שהיא מצווה כללית. רבי שלמה הכהן מסביר שלדעת הרמב"ן היות שהגאווה נגרמת על ידי שכחת ה', לכן איסור הגאווה כלול באיסור לשכוח את ה', ודרשת הגמרא היא אסמכתא בלבד. החפץ חיים מונה מצווה זו כלאו הששי בין הלאוים שעליהם עובר מי שמספר לשון הרע. הערך "זכירת האמונה בה'", במיקרופדיה תלמודית, באתר ויקישיבה הרב אלחנן סמט, איסור גאווה מן התורה – מניין? ספר חרדים, הקדמה, דיבור המתחיל ויש מצוות ספר דברים, פרק ח', פסוקים י"א–י"ח סמ"ג לאוין סד. וראו גם דבריו בהקדמה לספרו: "וגם בעניין לאוין בא אלי בחלום עניין מראה בזה הלשון, הנה שכחת את העיקר השמר לך פן תשכח את ה' אלקיך, כי לא היה בדעתי לחברו במניין הלאוין, וגם רבינו משה לא הזכירו במניין. ואתבונן אליו בבקר והנה יסוד גדול הוא ביראת השם וחיברתיו בעיקרים גדולים במקומן. וה' אלקים יודע כי לפי דעתי איני משקר מעניין המראות, וה' יודע כי לא הזכרתים בספר זה אלא למען יתחזקו ישראל בתורה ובתוכחה וחפץ ה' בידי יצלח. שכחת הלאווין מצווה א שערי תשובה שער ג, כז בחידושי חשק שלמה לסוטה ה, א
פביאן פרנקל

פביאן ג'וזף בסון-פרנקל (בצרפתית: Fabien Joseph Besson-Frankel נולד 6 באפריל 1994) הוא שחקן אנגלי-צרפתי הידוע כמי שגילם את התפקיד של כריסטון קול בסדרת הטלוויזיה של HBO, בית הדרקון. פרנקל נולד באזור קנזינגטון וצ'לסי בלונדון לשחקן האנגלי מארק פרנקל ולרואת החשבון הצרפתייה קרוליין בסון. פרנקל איבד את אביו בתאונת דרכים כשהיה בן שנתיים. באותה עת אמו הייתה בהריון. פרנקל למד קורס יסוד בן שנה באקדמיה המלכותית לאמנות דרמטית (RADA) לפני שהמשיך ללימודי תואר ראשון באמנויות מהאקדמיה למוזיקה ואמנות דרמטית בלונדון בשנת 2017. בשנת 2017 שיחק פרנקל בתיאטרון במחזה "The Knowledge" . בשנת 2019 שיחק בסרט "חיים שלי" בו כיכבו אמיליה קלארק והנרי גולדינג. שנתיים לאחר מכן שיחק במיני סדרת הטלוויזיה הנחש. בשנת 2022 שיחק בסדרת הטלוויזיה האפית בית הדרקון. פביאן פרנקל, ברשת החברתית אינסטגרם פביאן פרנקל, במסד הנתונים הקולנועיים IMDb (באנגלית) Seth, Radhika (9 באוגוסט 2022). "House Of The Dragon Star Fabien Frankel Is Ready To Slay". נבדק ב-11 באוגוסט 2022. {{cite web}}: (עזרה) "2017 graduates". LAMDA. נבדק ב-25 בנובמבר 2021. {{cite web}}: (עזרה) "Variety's 10 Brits to Watch for 2021: A Celebration of Talent". 24 בנובמבר 2021. נבדק ב-25 בנובמבר 2021. {{cite web}}: (עזרה) Radhika Seth, House Of The Dragon Star Fabien Frankel Is Ready To Slay, British Vogue, ‏2 ביולי 2022 Michelle Mehrtens, Game Of Thrones Prequel Adds Last Christmas Actor In Key Role, Screen Rant, ‏5 במרץ 2021 Radhika Seth, House Of The Dragon Star Fabien Frankel Is Ready To Slay, British Vogue, ‏2 ביולי 2022 Mehrtens, Michelle (15 באפריל 2021). "Game Of Thrones Prequel Adds Last Christmas Actor In Key Role". נבדק ב-25 בנובמבר 2021. {{cite web}}: (עזרה) Andreeva, Nellie (17 בינואר 2019). "'NYPD Blue' sequel casts Fabien Frankel as its lead". Page Six. New York, NY. {{cite news}}: (עזרה) Mitchell, Molli (30 בינואר 2021). "The Serpent cast: Who is Fabien Frankel? Meet the Dominique star from The Serpent". נבדק ב-25 בנובמבר 2021. {{cite web}}: (עזרה) "An Uncandid Portrait". Tribeca Film Festival 2021. נבדק ב-25 בנובמבר 2021. {{cite web}}: (עזרה) Del Rosario, Nellie (15 באפריל 2021). "'House Of The Dragon': Fabien Frankel Joins Cast Of 'Game Of Thrones' Prequel Series In Major Role". Deadline Hollywood. נבדק ב-27 באפריל 2021. {{cite web}}: (עזרה)תחזוקה - ציטוט: url-status (link) White, Peter (20 בפברואר 2020). ""Fabien Frankel To Star In Brit Indie Feature 'Venice At Dawn'"". נבדק ב-20 בפברואר 2020. {{cite web}}: (עזרה) "The Knowledge". Charing Cross Theatre. נבדק ב-25 בנובמבר 2021. {{cite web}}: (עזרה)
מנסור א-סוויים

מנסור א-סוויים (בערבית: منصور الصويم, תעתיק מדויק: מנצור אלצוים; נולד ב-1970 בניאלה (אנ') שבסודאן) הוא סופר ועיתונאי סודאני. מחברם של ספרים וסיפורים קצרים. א-סוויים נולד בניאלה שבדרום דארפור, והוא חי ועובד בבירה הסודאנית ח'רטום. הוא החל לכתוב ב-1990 ופרסם לראשונה ב-1995. עד 2021 הוציא חמישה רומנים ושני אוספי סיפורים קצרים. הרומן הראשון שלו, שנקרא "גבולות אפר", תורגם לאנגלית בשנת 2012. הרומן השני שלו, "זיכרונותיו של נבל", קיבל את פרס א-טייב סאלח לכתיבה יוצרת בסודאן, על שם הסופר הסודאני המפורסם. בשנת 2005 הספר פורסם בצרפתית בשנת 2021 וזכה לביקורת חיובית במדור הספרותי של העיתון "לה מונד". הספר תורגם לעברית בידי אילנה המרמן ויצא ב-2022 במסגרת ספריה לעם. בשנת 2011 קיבל א-סוויים מענק מהקרן הערבית לאמנויות ותרבות (AFAC) עבור הפרויקט הבא שלו, רומן היסטורי בשם "הסולטן האחרון". "تخوم الرماد" (גבולות האפר, 2001) תורגם לאנגלית – Boundaries of Ash. "ذاكرة شرير" (זיכרונות מרושעים של ילד רחוב, 2006) תורגם לצרפתית ולעברית. "أشباح فرنساوي" (רוחות צרפתיות, 2014). "آخر السلاطين" (אחרון הסולטנים 2015). "عربة الأموات" (כריכת המתים 2016).
שפניים

המונח "שפן" מפנה לכאן. אם הכוונה למשמעות אחרת, ראו שפן (פירושונים). שפניים (שם מדעי: Procaviidae) היא המשפחה היחידה ששרדה בסדרת השפנאים הכוללת מיני יונקים קטנים צמחוניים. בעברית המודרנית קיים בלבול נפוץ בין שפניים ובין ארנביים, שהן משפחות מסדרה שונה של יונקים. פעמיים בתורה נזכרים השפן והארנבת כבע"ח מעלי גירה אך לא מפריסי פרסה. בתהילים לעומת זאת מופיע תיאור מדויק לשפן :"סלעים מחסה לשפנים" בעברית משמש בטעות הכינוי "שפן" על מנת לתאר בלעג אדם פחדן. גם הביטוי "שפן ניסיונות" מקורו בבלבול בין השפן לארנבון המשמש למטרה זו. סוג ומין יחיד שפן סלע (Procavia capensis) - מצוי בישראל סוג שפן עצים (Dendrohyrax) מין שפן עצים מזרחי (Dendrohyrax arboreus) מין שפן עצים מערבי (Dendrohyrax dorsalis) מין שפן עצים בניני (Dendrohyrax interfluvialis) סוג ומין יחיד שפן הסבך (Heterohyrax brucei) סוג גיגנטוהירקס (Gigantohyrax) - נכחד השפניים נפוצים באפריקה, חצי האי סיני, חצי האי ערב, ארץ ישראל ועד דרום סוריה. מין השפן היחיד החי בישראל הוא שפן הסלע. אורכם של השפניים עד 60 ס"מ, אוזניהם קטנות, ברגל הקדמית ארבע אצבעות ובאחורית שלוש אצבעות. הגדול בשפנים הוא שפן הסלע (Procavia capensis) שמגיע למשקל של 4.5 ק"ג. הקטן ביותר הוא שפן עצים מזרחי (Dendrohyrax arboreus) שמגיע למשקל של 2.27 ק"ג. השפניים ניזונים מצמחים ומפותחים אצלם המעיים: מערכת העיכול שלהם מכילה זוג מעיים ואיברים נוספים המסייעים לעיכול נוסף של המזון הצמחי. ההיריון נמשך כ-7.5 חודשים ובסופו נולדים כשלושה ולדות. תוחלת חייהם 7–13 שנה (שונה בין הסוגים). אויביהם הטבעיים הם: נחשים, עופות דורסים ויונקים טורפים כמו נמרים, קרקלים, כלביים שונים ונמיות. ישנם גם שבטים הצדים אותם. למרות המראה של השפניים המודרניים, הם קרובי המשפחה החיים הקרובים ביותר לפילים ולתחשאים. להלן כמה תכונות משותפות להם ולפילים[דרוש מקור]: מבנה העצמות בראש וברגליים דומים לשפנים שני ניבים בלסת העליונה, שלא התפתחו כמו בפיל סדר הגנים וחומצות האמינו דומה לשניהם אשכים פנימיים הגדלים בעונת הרבייה פי 20 בשניהם ההריון נמשך יחסית הרבה זמן לנקבות שתי פטמות בין הרגליים הקדמיות בניגוד לרוב היונקים הקטנים, השפנים נולדים עם עיניים פקוחות הארגון החברתי של פילים ושפנים דומה דמיון זה מוסבר כתורשה מאב קדמון משותף, שחי לפני 40–60 מיליון שנה והיה בגודל של היפופוטם. ממנו התפתחו הפיל והשפן לכיוונים שונים, כל אחד תוך כדי התאמה לשינויים בתנאי הסביבה. מדיה וקבצים בנושא שפניים בוויקישיתוף שפניים, באתר ITIS (באנגלית) שפניים, באתר NCBI (באנגלית) שפניים, באתר האנציקלופדיה של החיים (באנגלית) שפניים, באתר GBIF (באנגלית)
א-שאפעי

האם התכוונתם ל... מגדי א-שאפעי – מאייר קומיקס ערבי מוחמד אבן אידריס א-שאפעי – משפטן והוגה דעות ערבי סלימאן א-שאפעי – עיתונאי ערבי-ישראלי
יצחק קורייאט (הראשון)

הרב יצחק קורייאט הראשון (סביב ה'ר"צ, 1530 - לפני ה'שס"ז, 1607) היה מקובל, אב בית הדין ורבה של מרקש בשלהי המאה השש העשרה. ראש היחס למשפחת קורייאט. נולד וגדל במרקש. בהמשך התמנה לדיין שלישי במרקש יחד עם הרבנים הרב יוסף אבן שושן והרב סלימאן בן למעלוף. כמו כן נמסר ששלושת הרבנים הנ"ל זכו לגילוי אליהו הנביא. בהמשך, כיהן כאב בית הדין ורבה של מרקש. סביב שנת ה'ש"ם ביקר בפאס, ושם התדיין עם חכמי העיר וביקר את מנהגם להקל בענייני טריפות, שאם הייתה סירכא שרובה יוצאת מהדופן והייתה מכה בדופן, היו תולים את הסירכא במכה, והיו מכשירים אותה, ולא הצריכו אפילו בדיקת נפיחה. חכמי העיר הודו לרבי יצחק כי אכן מצד הדין היה ראוי להצריך בדיקת נפיחה, אלא שפשט המנהג להקל. כמו כן בנידון אחר בענייני טריפות, התרעם על מנהג עירו מרקש להחמיר שלא מן הדין. כמו כן היה מקובל. רבני משפחת קורייאט בדורות מאוחרים יותר, מייחסים את עצמם לרבי יצחק, וציטטו דברי תורה משמו. אך בקרב החוקרים ישנו פקפוק באמינות היחס, משום שהכתובה של בני המשפחה מתייחסת לדורות קדומים, ואין שם אזכור לרבי יצחק. נפטר לכל המאוחר בשנת ה'שס"ז, ונקבר במרקש. כיום לא ידוע מקום קבורתו המדויק. חידושים על המקרא - חלק קטן נדפס בספר 'ברית אבות' ו'זכות אבות'. חלקים נוספים מצויים בכתבי יד. ביאורים למדרש - בכתבי יד. חלקים מהם נדפסו בקובץ הגליונות 'רי"ח ניחוח' תשע"ט. סגולות - בכתבי יד. מקבץ מתורתו יצא לאור על ידי מכון פי ישרים בסוף ספר 'בית אהרן' לרבי אהרן אזולאי. קורא הדורות, העתקת הרב שמואל קונקי, תקע"ח. "הרב המפורסם המקובל האלהי כמוהר"ר יצחק קורייאט זצוק"ל אב בית דין בעיר מראכס יע"א". כ"כ הרב יוסף כנאפו בהסכמתו לספר נחלת אבות תיקון יצחק למו"ה יצחק קורייאט, וכ"כ הרב שלמה אבן דנאן בהסכמתו לספר בקע לגלגלת לרבי אליהו אלמאליח. ראו: תקנות חכמי פאס, חידושי דינים לרבי שמואל אבן דנאן, עמ' תשע"ג. ושם מובא שגם רבי שמואל בעצמו פקפק על המנהג להקל בזה. ראו: מן הגנזים חלק י' עמ' ג. כונה: "המקובל האלהי" בספר ברית אבות פ' עקב דף נא ע"ד וכן בספר זכות אבות דף סה ע"ד. ראו: רבי אברהם רפאל קורייאט, בספרו זכות אבות דף סה ע"ד. וכן נכדו של האחרון - רבי אברהם קורייאט, בספרו ברית אבות פ' עקב דף נא ע"ד, מכנהו כ'ראש היחס'. הרב יוסף פרץ, בספר 'תולדות חכמי מראכש', ערך רבי יצחק קורייאט, עתיד לצאת לאור. משום שרבי שמואל אבן דנאן התמנה לאב בית הדין פאס בשנת ה'שס"ז וכתב עליו תואר 'זכרונו לברכה'. אוצר החכמה, באתר tablet.otzar.org
ז'ורדן בוטאקה

ז'ורדן רולי בוטאקה (בצרפתית: Jordan Rolly Botaka; נולד ב-24 ביוני 1993 בקינשאסה שברפובליקה הדמוקרטית של קונגו) הוא כדורגלן המשחק בעמדת הקשר בעירוני טבריה ובנבחרת הרפובליקה הדמוקרטית של קונגו. בוטאקה גדל במחלקות הנוער של וסטלנדיה, דן האג, אנדרלכט, בוורן, לוקרן וקלאב ברוז'. הוא הושאל מקלאב ברוז' לבלננסש, ובהמשך שיחק באקסלסיור רוטרדם, בלידס יונייטד, בצ'רלטון את'לטיק ובסנט טרוידן. ב-1 ביולי 2020 חתם בוטאקה בגנט, ממנה הושאל בהמשך לשרלרואה ולפורטונה סיטארד. ב-15 באוגוסט 2022 הושאל בוטאקה למשך עונה אחת להפועל ירושלים מליגת העל הישראלית. ב-20 באוגוסט ערך את הופעת הבכורה שלו במדי המועדון, בתיקו 1-1 נגד הפועל חדרה במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במדי המועדון. ב-20 בספטמבר 2023 חתם במ.ס. אשדוד. ב-25 ביולי 2024 חתם בעירוני טבריה. ב-28 במרץ 2015 ערך בוטאקה את הופעת הבכורה שלו בנבחרת הרפובליקה הדמוקרטית של קונגו, בהפסד 1–2 לנבחרת עיראק במשחק ידידות. ב-9 ביוני הוא הבקיע את שער הבכורה שלו בנבחרת, בתיקו 1-1 נגד נבחרת קמרון במשחק ידידות. הוא היה חלק מסגל הנבחרת בטורניר גביע אפריקה לאומות 2017, וערך הופעה אחת בטורניר. מדיה וקבצים בנושא ז'ורדן בוטאקה בוויקישיתוף ז'ורדן בוטאקה, ברשת החברתית אינסטגרם ז'ורדן בוטאקה, באתר Transfermarkt ז'ורדן בוטאקה, באתר Soccerway ז'ורדן בוטאקה, באתר National Football Teams ז'ורדן בוטאקה, באתר FootballDatabase.eu גיא בן זיו, ‏חיזוק נוסף: ג'ורדן בוטאקה חתם בהפועל ירושלים, באתר ONE‏, 15 באוגוסט 2022 יניב טוכמן, ‏‏ג'ורדן בוטאקה חתם במ.ס. אשדוד: "מאמין שתהיה לנו עונה מוצלחת", באתר ספורט1, 20 בספטמבר 2023 מפתיע: ג`ורדן בוטאקה חתם בעירוני טבריה, באתר ערוץ הספורט, 25 ביולי 2024
עונת 1990/1991 בליגת המשנה ההולנדית

עונת 1990/1991 בליגת המשנה ההולנדית הייתה העונה ה-35 של ליגת המשנה ההולנדית, שהיא הליגה ההולנדית השנייה. בסיום עונה זו, פנלו ודה חראפסחאפ העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, הארלם ודן בוס והמצטרפת מהליגות החובבניות, זיילנד פליסינגן. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג ושתי הקבוצות שסיימו במקומות 2 ו-3 התמודדו בשני בתים פנימיים של 3 קבוצות כאשר הקבוצות שסיימו במקום ה-1 בכל בית העפילו לגמר והמנצחת בגמר העפילה לליגת הראשונה, הפסידה בגמר שיחקה מול הקבוצה שסיימה במקום ה-16 בליגת העל על כרטיס שלישי לליגה הראשונה. DS79 שינתה את שמה לדורדרכט 90 4 הקבוצות המדורגות ו-2 הקבוצות במקומות 2 ו-3 העפילו לפלייאוף בגמר הפלייאוף נפגשו המנצחות בשלב הבתים לצמד משחקים בו המנצחת בסיכום המשחקים העפילה לעונה הבאה בליגת העל פנלו ניצחה בזכות יתרון שערי חוץ. מפסידת גמר הפלייאוף והקבוצה שסיימה במקום ה-16 בליגת העל נפגשו לצמד משחקים בו המנצחת בסיכום המשחקים קיבלה את הכרטיס לעונה הבאה בליגת העל
בית אטינגן

בית אטינגן (גרמנית: Oettingen) היא שושלת אצולה גרמנית ששלטה באזורים בגבול בוואריה, ושוואביה עם מרכז בערים אטינגן ונרדלינגן. רוזן אטינגן הוזכר לראשונה במסמך משנת 1141. החל מהמאה ה-15 שטחי המשפחה חולקו בין נציגיה. בשנת 1522 לודוויג ה-15 פון אטינגן חילק את הרוזנות בין בנו הקתולי לבין בנו ההפרוטסטנטי וכך נוצר ענף אטינגן-אטינגן ואטינגן-ולרשטיין. ענף אטינגן-אטינגן נפסק בשנת 1731 ורוב שטחיו הועברו לאטינגן-ולרשטיין, היתר הועברו לאטינגן-באלדרן ואטינגן-שפילברג. בשנת 1806 בזמן שבוצעו שינויים במנהל בגרמניה, בידי המשפחה היו כ-850 קמ"ר בהם התגוררו 60 אלף אזרחים. בידי המשפחה היו מספר ארמונות מבוצרות. ארמון באלדרן נמצא בעיר בופפינגן ובתוכו אוסף נשק גדול מתקופה עד למאה ה-18. נציגי ענף אטינגן-ואלרשטיין אספו ספרים עתיקים רבים. בשנת 1816 אוסף זה כלל כ-4500 פריטים ונפתח לציבור בעיר ולרשטיין. לאחר מלחמת העולם השנייה הוא עבר לארמון הרבורג השייך למשפחה. בשנת 1980 הוא נרכש על ידי ממשלת בוואריה תמורת 40 מיליון מארק גרמני והועבר לאוניברסיטת אוגסבורג. החל מהמאה ה-14 בידי המשפחה הייתה מבשלת בירה. היא נמכרה בשנת 1956. בשנים 2004–2013 בירה Oettinger הייתה בין הנמכרות בגרמניה. כריסטינה לואיזה, נסיכת אטינגן-אטינגן, סבתה של פאבל הראשון, קיסר רוסיה לודוויג זו אטינגן-ואלרשטיין (1791–1870), שר ראשון של לודוויג הראשון, מלך בוואריה גבריאל אטינגן (נולדה ב-1953) פרופסור לפסיכולוגיה מדיה וקבצים בנושא בית אטינגן בוויקישיתוף נציגי שושלת אטינגן נציגי שושלות אטינגן-ואלרשטין 900 שנים של השושלת (בגרמנית)
ספ ואן דן ברך

ספ ואן דן ברך (בהולנדית: Sepp van den Berg; נולד ב-20 בדצמבר 2001 בזוולה שבהולנד) הוא כדורגלן הולנדי המשחק בעמדת הבלם בקבוצת ברנטפורד בהשאלה מליברפול. לאחר שהתקדם בהצלחה בשורות הנוער של זוולה מאז 2012, ואן דן ברך ערך את הופעת הבכורה שלו בקבוצה הראשונה ב-11 במרץ 2018, כשנכנס כמחליף בדקה ה-45 בתבוסה ביתית 0–2 לחרונינגן. ב-27 ביוני 2019, ואן דן ברך הצטרף לליברפול תמורת עמלה מאושרת של 1.3 מיליון ליש"ט, שעלולה לעלות עד 4.4 מיליון ליש"ט אם כל הסעיפים המוסכמים יופעלו. הוא ערך את הופעת הבכורה התחרותית שלו במועדון ב-25 בספטמבר 2019 במשחק גביע ה-FA מול מילטון קינס דונס. ואן דן ברך פתח לראשונה בהרכב בתיקו 5–5 של ליברפול מול ארסנל בסיבוב הרביעי של גביע ה-FA ב-30 באוקטובר. ליברפול המשיכה לנצח 4–5 בדו-קרב הפנדלים. ב-1 בפברואר 2021 הושאל לפרסטון נורת' אנד עד לסוף העונה. 5 ימים לאחר מכן ערך את הופעתו הבכורה בהפסד 2-1 לרות'רהאם יונייטד. ביוני 2021 הושאל לעונה נוספת לפרסטון. ב-30 באוגוסט 2022 הושאל לשאלקה 04 לעונה אחת. במדי הקבוצה ערך 9 הופעות בכל המסגרות. ב-13 ביולי 2023 הושאל למיינץ 05 לעונה אחת. ב-22 באוגוסט 2024 הושאל לברנטפורד. מדיה וקבצים בנושא ספ ואן דן ברך בוויקישיתוף ספ ואן דן ברך, באתר Transfermarkt ספ ואן דן ברך, באתר Soccerway ספ ואן דן ברך, באתר WorldFootball.net ספ ואן דן ברך, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספ ואן דן ברך".
אלכסנדרה ליסובסקה

אלכסנדרה ליסובסקה (בפולנית: Aleksandra Lisowska; נולדה ב-12 בדצמבר 1990 בפולין) היא אתלטית פולנייה, אלופת אירופה (מינכן 2022) בריצת מרתון. ליסובסקה נולדה וגדלה בפולין. באליפות אירופה שנערכה במינכן שבגרמניה בחודש אוגוסט 2022 זכתה ליסובסקה במדליית זהב בריצת מרתון בתוצאה של 2:28.36 שעות, לפני מתאה פרלוב קושטרו מקרואטיה (2:28.42 שעות) וניינקה ברינקמן מהולנד (2:28.52 שעות). מדיה וקבצים בנושא אלכסנדרה ליסובסקה בוויקישיתוף אלכסנדרה ליסובסקה, ברשת החברתית אינסטגרם אלכסנדרה ליסובסקה, באתר olympedia.org אלכסנדרה ליסובסקה, באתר התאחדות האתלטיקה הבין-לאומית
Chemist Warehouse

Chemist Warehouse Group היא חברה אוסטרלית בין-לאומית המפעילה רשת של בתי מרקחת קמעונאיים. החברה היא קמעונאית הזיכיון בתחום בתי המרקחת הגדולה ביותר באוסטרליה עם למעלה מ-350 חנויות, ומעסיקה למעלה מ-8,000 עובדים. החברה ממתגת את עצמה כזולה במוצרי תרופות. החברה גם מנהלת אתר אינטרנט לשירות איסוף ומשלוח של תרופות. הרשת משרתת כ-120 מיליון לקוחות ומפעילה למעלה מ-500 חנויות פיזיות ואתרי מסחר אלקטרוני באוסטרליה, בניו זילנד, באירלנד ובסין. החברה משתמשת במבנה זיכיון מורכב כדי לעקוף את התקנות האוסטרליות המגבילות את מספר בתי המרקחת שחברה יכולה להפעיל בכל אזור. מבנה החברה מאפשר לה "לשלוט" בכ-400 בתי מרקחת ברחבי אוסטרליה, והיא מהווה כ-50 אחוז מנתח השוק במדינה. המודל העסקי של הזיכיון המשמש את Chemist Warehouse כרוך בהשקעה מינימלית של הון עצמי של רוקחים בודדים המסכימים לתנאי המסחר שנאכפים ברחבי הרשת. רוקחים בודדים העובדים תחת החברה נהנים מכוח הקנייה הגדול שמגיע עם היותם חלק ממנה. לחברה היו הכנסות מוערכות של 2.3 מיליארד דולר בשנים 2013–2014. משרד הכלכלה והתעשייה הודיע כי הרשת נמצאת בשלבים מתקדמים של בחינת התרחבות לשוק הישראלי. איגוד בתי המרקחת ואיגוד הרוקחים של אוסטרליה מתחו ביקורת על החברה, בטענה שגישתה מאיימת הן על תקני הבריאות והן על תנאי ההעסקה בענף. ההאשמה נחקרה על ידי נציב תלונות הציבור של אוסטרליה בטענות על עבודה בשכר נמוך של כמעט 6,000 עובדים בסכום כולל של יותר מ-3.6 מיליון דולר. מדיה וקבצים בנושא Chemist Warehouse בוויקישיתוף אתר האינטרנט הרשמי של Chemist Warehouse Official NZ website Chemist Warehouse, ברשת החברתית פייסבוק Chemist Warehouse, ברשת החברתית אקס (טוויטר) Chemist Warehouse, ברשת החברתית אינסטגרם "How Chemist Warehouse became a commercial property game-changer". www.realcommercial.com.au (באנגלית). נבדק ב-2020-09-07. "Australia's Cheapest Online Pharmacy". www.chemistwarehouse.com.au. "The rise (and rise) of Chemist Warehouse". Roy Morgan. שירה ספיר, ‏התחרות מתרחבת: עוד רשת בינ"ל בדרך לישראל - הפעם מאוסטרליה, באתר גלובס, 15 באוגוסט 2022 "It's the Bunnings of pharmacy: How Chemist Warehouse made a motza". www.news.com.au. "Chemist Warehouse and the hypocrisy of government rules". www.afr.com. 7 בינואר 2016. {{cite web}}: (עזרה) Jones, Kate (19 במרץ 2014). "Killing off the chemist" – via The Sydney Morning Herald. {{cite web}}: (עזרה) Schneiders, Royce Millar, Ben (2016-11-07). "Australia's cheapest chemist? Watchdog probes Chemist Warehouse pay". The Sydney Morning Herald. נבדק ב-2018-12-04.